
A kurzus leírása

Az Internet társadalomtudományos vizsgálata című előadás célja, hogy a hallgatók megismerkedjenek azokkal a fontosabb társadalom- és médiatudományi megközelítésekkel, amelyek segítségével értelmezhetők az internethez kapcsolódó kortárs kulturális és társadalmi folyamatok.

A félév első felében a hallgatók olyan elméleti fogalmakkal és megközelítésekkel ismerkednek meg, mint a médianosztalgia, a részvételi kultúra, a platformizáció, valamint a mediatizáció és a mély mediatizáció. A félév második felében különböző kortárs esettanulmányokon keresztül vizsgáljuk meg, hogyan alkalmazhatók a megismert elméleti fogalmak az internetes tartalmak, jelenségek és közösségek kontextusában.

Követelmények

A kurzus írásbeli vizsgával zárul. A vizsga anyagát az előadásokon tárgyalt elméleti megközelítések és fogalmak, valamint a félév során kijelölt kötelező szakirodalmak képezik.


Témakörök

1. Szeptember 10. – Orientációs óra
2. Szeptember 17. – Médianosztalgia: az internet elképzelt „aranykora”
3. Szeptember 24. – Vloggerek és a részvételi kultúra
4. Október 1. – Platformizáció, affordanciák, algoritmikus láthatóság
5. Október 8. – Mediatizáció és mély mediatizáció: társadalmi gyakorlatok a platformok hálózatában
6. Október 15. – Digitális részvétel és társadalmi aktivizmus: a Z generáció a közösségi médiában
7. Október 29. – Politika és rajongói kultúra: a real person fiction (RPF) jelensége
8. November 5. – Részvételi kultúra és platformközi történetalkotás az EPIC: The Musical esetében
9. November 12. – Konzultációs alkalom
10. November 19. – Rajongói gyakorlatok a TikTokon: cosplay és asztali szerepjáték a platformizált kultúrában
11. November 26. – Önreprezentáció a platformokon: betegségnarratívák a TikTokon
12. December 3. – Online rajongói diskurzusok
13. December 10. – A félév lezárása

